CELEX: 62008CN0189
Language: sk
Date: 2008-05-08 00:00:00
Title: Vec C-189/08: Návrh na začatie prejudiciálneho konania, ktorý podal Hoge Raad der Nederlanden 8. mája 2008 – Zuid-Chemie BV/Philippo's Mineralenfabriek NV/SA, teraz PMF Productions

19.7.2008   
            
            
               SK
            
            
               Úradný vestník Európskej únie
            
            
               C 183/13
            
         Návrh na začatie prejudiciálneho konania, ktorý podal Hoge Raad der Nederlanden 8. mája 2008 – Zuid-Chemie BV/Philippo's Mineralenfabriek NV/SA, teraz PMF Productions
   (Vec C-189/08)
   (2008/C 183/25)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Hoge Raad der Nederlanden
   Účastníci konania pred vnútroštátnym súdom
   
      Dovolateľka: Zuid-Chemie BV
   
      Odporkyňa: Philippo's Mineralenfabriek NV/SA
   Prejudiciálne otázky
   
               a)
            
            
               Ktorú škodu treba v prípade protiprávneho konania, na ktorom sa zakladá návrh Zuid-Chemie, považovať za počiatočnú škodu spôsobenú takým konaním: škodu, ktorá vznikla v dôsledku dodania vadného výrobku, alebo škodu, ktorá vznikne vtedy, keď sa výrobok obvyklým spôsobom použije na účely, na ktoré bol určený?
            
         
               b)
            
            
               Pokiaľ platí druhá možnosť, môže sa miesto, kde škoda vznikla, považovať za miesto, „kde došlo ku skutočnosti, ktorá zakladá nárok na náhradu škody“, v zmysle článku 5 ods. 3 nariadenia č. 44/2001 (1) len vtedy, ak škoda pozostáva z fyzickej škody na osobách alebo veciach, alebo aj vtedy, ak vznikla (pôvodne) len finančná škoda?
            
         
      (1)  Nariadenie Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (Ú. v. ES L 12, s. 1; Mim. vyd. 19/004, s. 42).